Ivan Sechenov haykali
Ivan Sechenov haykali — rus pedagogi, shifokori, biologi, fizik-kimyogari, psixologiya asoschilaridan biri Ivan Sechenov haykali. 1955-yilda SSSR Fanlar akademiyasi, SSSR Sogʻliqni saqlash vazirligi, SSSR Tibbiyot fanlari akademiyasi olimning vafotining ellik yilligi munosabati bilan Moskvada haykal oʻrnatishni taklif qildi. Bu tashabbus SSSR Madaniyat vazirligi va Moskva shahar ijroiya qoʻmitasi tomonidan ham qoʻllab-quvvatlandi. Oʻsha yilning 4-oktabrida KPSS Markaziy Qoʻmitasining qarori bilan haykal oʻrnatish toʻgʻrisida koʻrsatma berildi. Uning ochilishi 1958-yil 2-aprelda Ivan Sechenov nomidagi Moskva tibbiyot instituti binosi oldida boʻlib oʻtdi. Loyiha mualliflari haykaltarosh Lev Kerbel va arxitektor Leonid Polyakov. 1960-yilda yodgorlik madaniy meros obkyekti sifatida tan olingan. Bronzadan yasalgan byust granitdan yasalgan supaga oʻrnatilgan. Kafedrada maʼruza vaqtida shifokor xalatini kiygan professor tasvirlangan. Bosh chapga burilgan, nigoh tomoshabinlarga qaratilgan holda tasvirlangan. Oʻng qoʻl tribuna tomon bir oz pastga tushirilgan, chapda qoʻlda yozuvlari bilan tasvirlangan.